CELEX: 32012R1171
Language: sk
Date: 2012-12-03 00:00:00
Title: Vykonávacie nariadenie Komisie (EÚ) č. 1171/2012 z  3. decembra 2012 o zatriedení určitého tovaru do kombinovanej nomenklatúry

11.12.2012   
            
            
               SK
            
            
               Úradný vestník Európskej únie
            
            
               L 337/9
            
         VYKONÁVACIE NARIADENIE KOMISIE (EÚ) č. 1171/2012
   z 3. decembra 2012
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby s výhradou opatrení platných v Únii týkajúcich sa systémov dvojitej kontroly a predbežného a následného dohľadu nad dovozom textilných výrobkov do Únie, sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu 60 dní, podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   S výhradou opatrení platných v Únii týkajúcich sa systémov dvojitej kontroly a predbežného a následného dohľadu nad dovozom textilných výrobkov do Európskej únie je možné odvolávať sa na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, počas 60 dní podľa článku 12 odsek 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. decembra 2012
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Celkom dohotovený textilný výrobok na úschovu drobných predmetov.
                  Výrobok sa skladá z dvoch pletených kusov textílie rovnakej veľkosti a takmer obdĺžnikového tvaru, ktoré sú položené na sebe a na troch stranách zošité.
                  Na hornom konci sú okraje zahnuté a zošité tak, aby tvorili „tunel“ so sťahovacou šnúrou a uťahovacím prvkom. Na spodnom konci má dva zaoblené rohy.
                  Po stiahnutí nadobudne výrobok tvar vrecúška s dĺžkou približne 12,5 cm a šírkou meranou v dolnej časti približne 6,5 cm, ktorá sa smerom k hornému koncu zmenšuje.
                  (pozri fotografiu č. 665) (1)
                  
               
               
                  6307 90 10
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkami 7 f) a 8 a) k XI. triede, poznámkou 1 k 63. kapitole a znením číselných znakov KN 6307, 6307 90 a 6307 90 10.
                  Výrobok nie je určený na uschovanie žiadneho konkrétneho predmetu. Nemá špeciálny tvar ani nie je vnútri vyložený. Keďže na základe dizajnu výrobku sa nedá usúdiť, na aký účel by mal slúžiť, nemožno tento výrobok považovať za „podobnú schránku“ v zmysle položky 4202. Zatriedenie do položky 4202 je preto vylúčené.
                  Výrobok sa preto má zatriediť pod číselný znak KN 6307 90 10 ako „ostatný celkom dohotovený pletený textilný výrobok“.
               
            
         
      
         (1)  Fotografia má len informačný charakter.